CELEX: 32017R1490
Language: sl
Date: 2017-08-21 00:00:00
Title: Izvedbena uredba Komisije (EU) 2017/1490 z dne 21. avgusta 2017 o izdaji dovoljenja za manganov klorid tetrahidrat, manganov (II) oksid, manganov sulfat monohidrat, manganov kelat iz hidrata aminokislin, manganov kelat iz beljakovinskih hidrolizatov, manganov kelat iz hidrata glicina in dimanganov klorid trihidroksid kot krmne dodatke za vse živalske vrste (Besedilo velja za EGP. )

22.8.2017   
               
               
                  SL
               
               
                  Uradni list Evropske unije
               
               
                  L 216/1
               
            IZVEDBENA UREDBA KOMISIJE (EU) 2017/1490
      z dne 21. avgusta 2017
      o izdaji dovoljenja za manganov klorid tetrahidrat, manganov (II) oksid, manganov sulfat monohidrat, manganov kelat iz hidrata aminokislin, manganov kelat iz beljakovinskih hidrolizatov, manganov kelat iz hidrata glicina in dimanganov klorid trihidroksid kot krmne dodatke za vse živalske vrste
      (Besedilo velja za EGP)
      EVROPSKA KOMISIJA JE –
      ob upoštevanju Pogodbe o delovanju Evropske unije,
      ob upoštevanju Uredbe Evropskega parlamenta in Sveta (ES) št. 1831/2003 z dne 22. septembra 2003 o dodatkih za uporabo v prehrani živali (1) in zlasti člena 9(2) Uredbe,
      ob upoštevanju naslednjega:
      
                  (1)
               
               
                  Uredba (ES) št. 1831/2003 določa izdajo dovoljenja za dodatke za uporabo v prehrani živali ter razloge in postopke za njegovo izdajo. Člen 10 navedene uredbe določa, da se dodatki, dovoljeni v skladu z Direktivo Sveta 70/524/EGS (2), ponovno ocenijo.
               
            
                  (2)
               
               
                  Manganove spojine manganov klorid tetrahidrat, manganov oksid, manganov sulfat monohidrat, manganov kelat iz hidrata aminokislin in manganov kelat iz hidrata glicina so bile z uredbama Komisije (ES) št. 1334/2003 (3) in (ES) št. 479/2006 (4) odobrene brez časovne omejitve v skladu z Direktivo 70/524/EGS. Navedene snovi so bile v skladu s členom 10(1) Uredbe (ES) št. 1831/2003 naknadno vpisane v register krmnih dodatkov kot obstoječi proizvodi.
               
            
                  (3)
               
               
                  V skladu s členom 10(2) Uredbe (ES) št. 1831/2003 v povezavi s členom 7 navedene uredbe so bile vložene vloge za ponovno oceno manganovega klorid tetrahidrata, manganovega oksida, manganovega sulfat monohidrata, manganovega kelata iz hidrata aminokislin in manganovega kelata iz hidrata glicina kot krmnih dodatkov za vse živalske vrste. Poleg tega je bil v skladu s členom 7 navedene uredbe predložen zahtevek za izdajo dovoljenja za manganov hidroksiklorid kot krmni dodatek za vse živalske vrste. Vložniki so zahtevali, da se navedeni dodatki uvrstijo v kategorijo dodatkov „nutritivni dodatki“. Zahtevkom so bili priloženi zahtevani podatki in dokumenti iz člena 7(3) Uredbe (ES) št. 1831/2003.
               
            
                  (4)
               
               
                  Evropska agencija za varnost hrane (v nadaljnjem besedilu: Agencija) je v svojih mnenjih z dne 23. oktobra 2014 (5), 23. oktobra 2014 (6), 19. marca 2015 (7), 18. februarja 2016 (8) in 13. maja 2016 (9) navedla, da manganov klorid tetrahidrat, manganov (II) oksid, manganov sulfat monohidrat, manganov kelat iz hidrata aminokislin, manganov kelat iz beljakovinskih hidrolizatov, manganov kelat iz hidrata glicina in dimanganov klorid trihidroksid pod predlaganimi pogoji uporabe nimajo škodljivega učinka na zdravje živali, varnost potrošnikov in okolje. Zaradi znanstvenih pomislekov je Agencija predlagala, da se manganov oksid preimenuje v manganov (II) oksid, manganov hidroksiklorid pa v dimanganov klorid trihidroksid, da bi se izognili morebitnim nesporazumom. Agencija je priporočila tudi, da se manganov kelat iz aminokislin zaradi svojih kemijskih lastnosti razdeli v naslednji dve skupini: manganov kelat iz hidrata aminokislin in manganov kelat iz beljakovinskih hidrolizatov.
               
            
                  (5)
               
               
                  Agencija je ugotovila, da je ravnanje z manganovim (II) oksidom za uporabnika nevarno pri vdihavanju. Ker ni ustreznih podatkov, bi bilo treba dodatek obravnavati kot morebiti dražilnega za kožo in oči ter kot povzročitelja preobčutljivosti kože. Agencija je tudi navedla, da ravnanje z manganovim sulfat monohidratom pomeni tveganje za uporabnike pri izpostavljenosti zaradi vdihavanja, poleg tega je dražilno za oči. Ugotovljeno je bilo tudi, da ravnanje z manganovim kelatom iz hidrata aminokislin pomeni morebitno tveganje za dihalne poti in zdravje uporabnikov. Ker ni ustreznih podatkov o draženju kože in oči ter preobčutljivosti kože, bi bilo treba slednji dodatek prav tako obravnavati kot morebiti dražilnega za kožo in oči ter kot povzročitelja preobčutljivosti kože in dihal. V zvezi z manganovim kelatom iz hidrata glicina je Agencija navedla, da lahko ta dodatek draži kožo in oči. Nazadnje Agencija ni mogla sklepati o varnosti uporabnika pri ravnanju z dimanganovim klorid trihidroksidom, ker v zvezi s tem ni bilo posebnih podatkov. Zato bi bilo treba sprejeti ustrezne zaščitne ukrepe v zvezi z zadevnimi dodatki, da bi se izognili varnostnim tveganjem za uporabnike.
               
            
                  (6)
               
               
                  Agencija je nadalje navedla, da so manganov klorid tetrahidrat, manganov (II) oksid, manganov sulfat monohidrat, manganov kelat iz hidrata aminokislin, manganov kelat iz beljakovinskih hidrolizatov, manganov kelat iz hidrata glicina in dimanganov klorid trihidroksid učinkoviti viri mangana. Agencija meni, da ni potrebe po posebnih zahtevah glede spremljanja po dajanju na trg. Potrdila je tudi poročilo o analitski metodi krmnih dodatkov, ki ga je predložil referenčni laboratorij, ustanovljen z Uredbo (ES) št. 1831/2003.
               
            
                  (7)
               
               
                  Ocena manganovega klorid tetrahidrata, manganovega (II) oksida, manganovega sulfat monohidrata, manganovega kelata iz hidrata aminokislin, manganovega kelata iz beljakovinskih hidrolizatov, manganovega kelata iz hidrata glicina in dimanganovega klorid trihidroksida je pokazala, da so pogoji za dovoljenje iz člena 5 Uredbe (ES) št. 1831/2003 izpolnjeni, razen za vodo za pitje. Zato bi bilo treba dovoliti uporabo teh snovi, kakor je opredeljeno v Prilogi k tej uredbi, zavrniti pa njihovo uporabo v vodi za pitje.
               
            
                  (8)
               
               
                  Ker ni varnostnih razlogov, ki bi zahtevali takojšnjo uporabo sprememb pogojev dovoljenja za manganov klorid tetrahidrat, manganov oksid, manganov sulfat monohidrat, manganov kelat iz hidrata aminokislin in manganov kelat iz hidrata glicina, dovoljenih z Uredbo (ES) št. 1334/2003, je primerno omogočiti prehodno obdobje, da se lahko zainteresirane strani pripravijo na izpolnjevanje novih zahtev, nastalih zaradi izdaje dovoljenja.
               
            
                  (9)
               
               
                  Ukrepi iz te uredbe so v skladu z mnenjem Stalnega odbora za rastline, živali, hrano in krmo –
               
            SPREJELA NASLEDNJO UREDBO:
      Člen 1
      Izdaja dovoljenja
      Snovi iz Priloge, ki spadajo v kategorijo dodatkov „nutritivni dodatki“ in funkcionalno skupino „spojine elementov v sledovih“, se dovolijo kot krmni dodatki v prehrani živali v skladu s pogoji iz navedene priloge.
      Člen 2
      Zavrnitev dovoljenja
      Dovoljenje za snovi, ki so v Prilogi opredeljene kot dodatki, ki spadajo v kategorijo dodatkov „nutritivni dodatki“ in funkcionalno skupino „spojine elementov v sledovih“, se zavrnejo za uporabo v vodi za pitje.
      Člen 3
      Prehodni ukrepi
      1.   Snovi manganov klorid tetrahidrat, manganov oksid, manganov sulfat monohidrat, manganov kelat iz hidrata aminokislin in manganov kelat iz hidrata glicina, dovoljene z uredbama (ES) št. 1334/2003 in Uredbo Komisije (ES) št. 479/2006, ter premiksi, ki jih vsebujejo, proizvedeni in označeni pred 11. marcem 2018 po pravilih, ki se uporabljajo pred 11. septembrom 2017, se lahko še naprej dajejo na trg in uporabljajo do porabe obstoječih zalog.
      2.   Posamična krmila in krmne mešanice, ki vsebujejo snovi iz odstavka 1, proizvedeni in označeni pred 11. septembrom 2018 po pravilih, ki se uporabljajo pred 11. septembrom 2017, se lahko še naprej dajejo na trg in uporabljajo do porabe obstoječih zalog, če so namenjeni živalim za proizvodnjo hrane.
      3.   Posamična krmila in krmne mešanice, ki vsebujejo snovi iz odstavka 1, proizvedeni in označeni pred 11. septembrom 2019 po pravilih, ki se uporabljajo pred 11. septembrom 2017, se lahko še naprej dajejo na trg in uporabljajo do porabe obstoječih zalog, če so namenjeni živalim, ki niso namenjene za proizvodnjo hrane.
      Člen 4
      Začetek veljavnosti
      Ta uredba začne veljati dvajseti dan po objavi v Uradnem listu Evropske unije.
      
         Ta uredba je v celoti zavezujoča in se neposredno uporablja v vseh državah članicah.
         V Bruslju, 21. avgusta 2017
         
            
               Za Komisijo
            
            
               Predsednik
            
            Jean-Claude JUNCKER
         
      
      
         (1)  UL L 268, 18.10.2003, str. 29.
      
         (2)  Direktiva Sveta 70/524/EGS z dne 23. novembra 1970 o dodatkih v krmi (UL L 270, 14.12.1970, str. 1).
      
         (3)  Uredba Komisije (ES) št. 1334/2003 z dne 25. julija 2003 o spremembi pogojev za dovoljenje za več krmnih dodatkov, ki spadajo v skupino elementov v sledovih (UL L 187, 26.7.2003, str. 11).
      
         (4)  Uredba Komisije (ES) št. 479/2006 z dne 23. marca 2006 glede dovoljenj za promet z nekaterimi dodatki iz skupine spojin elementov v sledovih (UL L 86, 24.3.2006, str. 4).
      
         (5)  EFSA Journal 2013;11(8):3324.
      
         (6)  EFSA Journal 2013;11(8):3325.
      
         (7)  EFSA Journal 2013;11(10):3435.
      
         (8)  EFSA Journal 2016;14(2):4395.
      
         (9)  EFSA Journal 2016;14(5):4474.
      
         PRILOGA
         
                     Identifikacijska številka dodatka
                  
                  
                     Ime imetnika dovoljenja
                  
                  
                     Dodatek
                  
                  
                     Sestava, kemijska formula, opis, analizna metoda
                  
                  
                     Vrsta ali kategorija živali
                  
                  
                     Najvišja starost
                  
                  
                     Najnižja vsebnost
                  
                  
                     Najvišja vsebnost
                  
                  
                     Druge določbe
                  
                  
                     Datum poteka veljavnosti dovoljenja
                  
               
                     Vsebnost elementa (Mn) v mg/kg popolne krmne mešanice z vsebnostjo vlage 12 %
                  
               
                     
                        Kategorija nutritivnih dodatkov. Funkcionalna skupina: spojine elementov v sledovih
                     
                  
               
                     3b501
                  
                  
                     —
                  
                  
                     manganov klorid tetrahidrat
                  
                  
                     
                        Sestava dodatka
                     
                     manganov klorid tetrahidrat kot prah z najnižjo vsebnostjo mangana 27 %
                     
                        Lastnosti aktivne snovi
                     
                     manganov klorid tetrahidrat
                     kemijska formula: MnCl2 · 4H2O
                     številka CAS: 13446-34-9
                     
                        Analizna metoda
                         (1)
                     
                     za določanje reakcij klorida v krmnem dodatku:
                     
                                 —
                              
                              
                                 monografija Evropske farmakopeje 2.3.1;
                              
                           za kristalografski opis lastnosti krmnega dodatka:
                     
                                 —
                              
                              
                                 rentgenska difrakcija;
                              
                           za določanje količine skupnega mangana v krmnem dodatku in premiksih:
                     
                                 —
                              
                              
                                 atomska absorpcijska spektrometrija (AAS) (EN ISO 6869); ali
                              
                           
                                 —
                              
                              
                                 atomska emisijska spektrometrija z induktivno sklopljeno plazmo (ICP-AES) (EN 15510); ali
                              
                           
                                 —
                              
                              
                                 atomska emisijska spektrometrija z induktivno sklopljeno plazmo po razklopu pod tlakom (ICP-AES) (CEN/TS 15621);
                              
                           za določanje količine skupnega mangana v posamičnih krmilih in krmnih mešanicah:
                     
                                 —
                              
                              
                                 atomska absorpcijska spektrometrija (AAS) (Uredba Komisije (ES) št. 152/2009 (2), Priloga IV-C); ali
                              
                           
                                 —
                              
                              
                                 atomska absorpcijska spektrometrija (AAS) (EN ISO 6869); ali
                              
                           
                                 —
                              
                              
                                 atomska emisijska spektrometrija z induktivno sklopljeno plazmo (ICP-AES) (EN 15510); ali
                              
                           
                                 —
                              
                              
                                 atomska emisijska spektrometrija z induktivno sklopljeno plazmo po razklopu pod tlakom (ICP-AES) (CEN/TS 15621)
                              
                           
                  
                     vse živalske vrste
                  
                  
                     —
                  
                  
                     —
                  
                  
                     ribe: 100 (skupaj)
                     druge vrste: 150 (skupaj)
                  
                  
                     
                                 1.
                              
                              
                                 Dodatek se vključi v krmo v obliki premiksa.
                              
                           
                                 2.
                              
                              
                                 Manganov klorid tetrahidrat se lahko daje na trg in uporablja kot dodatek v pripravku.
                              
                           
                                 3.
                              
                              
                                 Nosilci dejavnosti poslovanja s krmo zaradi morebitnih tveganj pri vdihavanju, stiku s kožo ali stiku z očmi za uporabnike dodatka in premiksov določijo postopke varnega ravnanja in ustrezne organizacijske ukrepe, zlasti zaradi vsebnosti težkih kovin, vključno z nikljem. Kadar tveganj ni mogoče zmanjšati na sprejemljivo raven s temi postopki in ukrepi, se dodatek in premiksi uporabljajo z ustrezno osebno zaščitno opremo.
                              
                           
                  
                     11. september 2027
                  
               
                     3b502
                  
                  
                     —
                  
                  
                     manganov (II) oksid
                  
                  
                     
                        Sestava dodatka
                     
                     manganov oksid kot prah z najnižjo vsebnostjo mangana 60 %
                     najnižja vsebnost MnO 77,5 % in najvišja vsebnost MnO2 2 %
                     
                        Lastnosti aktivne snovi
                     
                     manganov oksid
                     kemijska formula: MnO
                     številka CAS: 1344-43-0
                     
                        Analizna metoda
                         (1)
                     
                     za kristalografski opis lastnosti krmnega dodatka:
                     
                                 —
                              
                              
                                 rentgenska difrakcija;
                              
                           za določanje količine skupnega mangana v krmnem dodatku in premiksih:
                     
                                 —
                              
                              
                                 atomska absorpcijska spektrometrija (AAS) (EN ISO 6869); ali
                              
                           
                                 —
                              
                              
                                 atomska emisijska spektrometrija z induktivno sklopljeno plazmo (ICP-AES) (EN 15510); ali
                              
                           
                                 —
                              
                              
                                 atomska emisijska spektrometrija z induktivno sklopljeno plazmo po razklopu pod tlakom (ICP-AES) (CEN/TS 15621);
                              
                           za določanje količine skupnega mangana v posamičnih krmilih in krmnih mešanicah:
                     
                                 —
                              
                              
                                 atomska absorpcijska spektrometrija (AAS) (Uredba (ES) št. 152/2009, Priloga IV-C); ali
                              
                           
                                 —
                              
                              
                                 atomska absorpcijska spektrometrija (AAS) (EN ISO 6869); ali
                              
                           
                                 —
                              
                              
                                 atomska emisijska spektrometrija z induktivno sklopljeno plazmo (ICP-AES) (EN 15510); ali
                              
                           
                                 —
                              
                              
                                 atomska emisijska spektrometrija z induktivno sklopljeno plazmo po razklopu pod tlakom (ICP-AES) (CEN/TS 15621)
                              
                           
                  
                     vse živalske vrste
                  
                  
                     —
                  
                  
                     —
                  
                  
                     ribe: 100 (skupaj)
                     druge vrste: 150 (skupaj)
                  
                  
                     
                                 1.
                              
                              
                                 Dodatek se vključi v krmo v obliki premiksa.
                              
                           
                                 2.
                              
                              
                                 Manganov (II) oksid se lahko daje na trg in uporablja kot dodatek v pripravku.
                              
                           
                                 3.
                              
                              
                                 Nosilci dejavnosti poslovanja s krmo zaradi morebitnih tveganj pri vdihavanju, stiku s kožo ali stiku z očmi za uporabnike dodatka in premiksov določijo postopke varnega ravnanja in ustrezne organizacijske ukrepe, zlasti zaradi vsebnosti težkih kovin, vključno z nikljem. Kadar tveganj ni mogoče zmanjšati na sprejemljivo raven s temi postopki in ukrepi, se dodatek in premiksi uporabljajo z ustrezno osebno zaščitno opremo.
                              
                           
                  
                     11. september 2027
                  
               
                     3b503
                  
                  
                     —
                  
                  
                     manganov sulfat monohidrat
                  
                  
                     
                        Sestava dodatka
                     
                     manganov sulfat monohidrat kot prah z najnižjo vsebnostjo manganovega sulfat monohidrata 95 % in mangana 31 %
                     
                        Lastnosti aktivne snovi
                     
                     manganov sulfat monohidrat
                     kemijska formula: MnSO4 · H2O
                     številka CAS: 10034-96-5
                     
                        Analizna metoda
                         (1)
                     
                     za določanje količine manganovega sulfat monohidrata v krmnem dodatku:
                     
                                 —
                              
                              
                                 titracija z amonijem in cerijevim nitratom (monografija Evropske farmakopeje 1543);
                              
                           za določanje reakcij sulfatov v krmnem dodatku:
                     
                                 —
                              
                              
                                 monografija Evropske farmakopeje 2.3.1;
                              
                           za kristalografski opis lastnosti krmnega dodatka:
                     
                                 —
                              
                              
                                 rentgenska difrakcija;
                              
                           za določanje količine skupnega mangana v krmnem dodatku in premiksih:
                     
                                 —
                              
                              
                                 atomska absorpcijska spektrometrija (AAS) (EN ISO 6869); ali
                              
                           
                                 —
                              
                              
                                 atomska emisijska spektrometrija z induktivno sklopljeno plazmo (ICP-AES) (EN 15510); ali
                              
                           
                                 —
                              
                              
                                 atomska emisijska spektrometrija z induktivno sklopljeno plazmo po razklopu pod tlakom (ICP-AES) (CEN/TS 15621);
                              
                           za določanje količine skupnega mangana v posamičnih krmilih in krmnih mešanicah:
                     
                                 —
                              
                              
                                 atomska absorpcijska spektrometrija (AAS) (Uredba Komisije (ES) št. 152/2009, Priloga IV-C); ali
                              
                           
                                 —
                              
                              
                                 atomska absorpcijska spektrometrija (AAS) (EN ISO 6869); ali
                              
                           
                                 —
                              
                              
                                 atomska emisijska spektrometrija z induktivno sklopljeno plazmo (ICP-AES) (EN 15510); ali
                              
                           
                                 —
                              
                              
                                 atomska emisijska spektrometrija z induktivno sklopljeno plazmo po razklopu pod tlakom (ICP-AES) (CEN/TS 15621)
                              
                           
                  
                     vse živalske vrste
                  
                  
                     —
                  
                  
                     —
                  
                  
                     ribe: 100 (skupaj)
                     druge vrste: 150 (skupaj)
                  
                  
                     
                                 1.
                              
                              
                                 Dodatek se vključi v krmo v obliki premiksa.
                              
                           
                                 2.
                              
                              
                                 Manganov sulfat monohidrat se lahko daje na trg in uporablja kot dodatek v pripravku.
                              
                           
                                 3.
                              
                              
                                 Nosilci dejavnosti poslovanja s krmo zaradi morebitnih tveganj pri vdihavanju, stiku s kožo ali stiku z očmi za uporabnike dodatka in premiksov določijo postopke varnega ravnanja in ustrezne organizacijske ukrepe, zlasti zaradi vsebnosti težkih kovin, vključno z nikljem. Kadar tveganj ni mogoče zmanjšati na sprejemljivo raven s temi postopki in ukrepi, se dodatek in premiksi uporabljajo z ustrezno osebno zaščitno opremo.
                              
                           
                  
                     11. september 2027
                  
               
                     3b504
                  
                  
                     —
                  
                  
                     manganov kelat iz hidrata aminokislin
                  
                  
                     
                        Sestava dodatka
                     
                     kompleks mangana in aminokislin, kjer so mangan in aminokisline, pridobljene iz sojinih beljakovin, kelirane s koordinatnimi kovalentimi vezmi, kot prah z najnižjo vsebnostjo mangana 8 %
                     
                        Lastnosti aktivne snovi
                     
                     kemijska formula: Mn(x)1–3 · nH2O, x = anion katere koli aminokisline, pridobljene iz kislinsko hidroliziranih sojinih beljakovin
                     največ 10 % molekul, ki presegajo 1 500  Da
                     
                        Analizna metoda
                         (1)
                     
                     za določanje količine aminokislin v krmnem dodatku:
                     
                                 —
                              
                              
                                 ionska kromatografija z ninhidrinsko derivatizacijo po koloni in fotometrično določitvijo (Uredba (ES) št. 152/2009, (Priloga III, F);
                              
                           za določanje količine skupnega mangana v krmnem dodatku in premiksih:
                     
                                 —
                              
                              
                                 atomska absorpcijska spektrometrija (AAS) (EN ISO 6869); ali
                              
                           
                                 —
                              
                              
                                 atomska emisijska spektrometrija z induktivno sklopljeno plazmo (ICP-AES) (EN 15510); ali
                              
                           
                                 —
                              
                              
                                 atomska emisijska spektrometrija z induktivno sklopljeno plazmo po razklopu pod tlakom (ICP-AES) (CEN/TS 15621);
                              
                           za določanje količine skupnega mangana v posamičnih krmilih in krmnih mešanicah:
                     
                                 —
                              
                              
                                 atomska absorpcijska spektrometrija (AAS) (Uredba (ES) št. 152/2009, Priloga IV-C); ali
                              
                           
                                 —
                              
                              
                                 atomska absorpcijska spektrometrija (AAS) (EN ISO 6869); ali
                              
                           
                                 —
                              
                              
                                 atomska emisijska spektrometrija z induktivno sklopljeno plazmo (ICP-AES) (EN 15510); ali
                              
                           
                                 —
                              
                              
                                 atomska emisijska spektrometrija z induktivno sklopljeno plazmo po razklopu pod tlakom (ICP-AES) (CEN/TS 15621)
                              
                           
                  
                     vse živalske vrste
                  
                  
                     —
                  
                  
                     —
                  
                  
                     ribe: 100 (skupaj)
                     druge vrste: 150 (skupaj)
                  
                  
                     
                                 1.
                              
                              
                                 Dodatek se vključi v krmo v obliki premiksa.
                              
                           
                                 2.
                              
                              
                                 Manganov kelat iz hidrata aminokislin se lahko daje na trg in uporablja kot dodatek v pripravku.
                              
                           
                                 3.
                              
                              
                                 Nosilci dejavnosti poslovanja s krmo zaradi morebitnih tveganj pri vdihavanju, stiku s kožo ali stiku z očmi za uporabnike dodatka in premiksov določijo postopke varnega ravnanja in ustrezne organizacijske ukrepe, zlasti zaradi vsebnosti težkih kovin, vključno z nikljem. Kadar tveganj ni mogoče zmanjšati na sprejemljivo raven s temi postopki in ukrepi, se dodatek in premiksi uporabljajo z ustrezno osebno zaščitno opremo.
                              
                           
                  
                     11. september 2027
                  
               
                     3b505
                  
                  
                     —
                  
                  
                     manganov kelat iz beljakovinskih hidrolizatov
                  
                  
                     
                        Sestava dodatka
                     
                     manganov kelat iz beljakovinskih hidrolizatov kot prah z najnižjo vsebnostjo mangana 10 %
                     najmanj 50 % keliranega mangana
                     
                        Lastnosti aktivne snovi
                     
                     kemijska formula: Mn(x)1–3 · nH2O, x = anion beljakovinskih hidrolizatov, ki vsebujejo katero koli aminokislino iz hidrolizata sojinih beljakovin
                     
                        Analizna metoda
                         (1)
                     
                     za določanje količine beljakovinskih hidrolizatov v krmnem dodatku:
                     
                                 —
                              
                              
                                 ionska kromatografija z ninhidrinsko derivatizacijo po koloni in fotometrično določitvijo (Uredba (ES) št. 152/2009, (Priloga III, F);
                              
                           za določanje vsebnosti keliranega mangana v krmnem dodatku:
                     
                                 —
                              
                              
                                 Fourierjeva transformirana infrardeča (FTIR) spektroskopija, ki ji sledijo multivariantne regresijske metode;
                              
                           za določanje količine skupnega mangana v krmnem dodatku in premiksih:
                     
                                 —
                              
                              
                                 atomska absorpcijska spektrometrija (AAS) (EN ISO 6869); ali
                              
                           
                                 —
                              
                              
                                 atomska emisijska spektrometrija z induktivno sklopljeno plazmo (ICP-AES) (EN 15510); ali
                              
                           
                                 —
                              
                              
                                 atomska emisijska spektrometrija z induktivno sklopljeno plazmo po razklopu pod tlakom (ICP-AES) (CEN/TS 15621);
                              
                           za določanje količine skupnega mangana v posamičnih krmilih in krmnih mešanicah:
                     
                                 —
                              
                              
                                 atomska absorpcijska spektrometrija (AAS) (Uredba Komisije (ES) št. 152/2009, Priloga IV-C); ali
                              
                           
                                 —
                              
                              
                                 atomska absorpcijska spektrometrija (AAS) (EN ISO 6869); ali
                              
                           
                                 —
                              
                              
                                 atomska emisijska spektrometrija z induktivno sklopljeno plazmo (ICP-AES) (EN 15510); ali
                              
                           
                                 —
                              
                              
                                 atomska emisijska spektrometrija z induktivno sklopljeno plazmo po razklopu pod tlakom (ICP-AES) (CEN/TS 15621)
                              
                           
                  
                     vse živalske vrste
                  
                  
                     —
                  
                  
                     —
                  
                  
                     ribe: 100 (skupaj)
                     druge vrste: 150 (skupaj)
                  
                  
                     
                                 1.
                              
                              
                                 Dodatek se vključi v krmo v obliki premiksa.
                              
                           
                                 2.
                              
                              
                                 Manganov kelat iz beljakovinskih hidrolizatov se lahko daje na trg in uporablja kot dodatek v pripravku.
                              
                           
                                 3.
                              
                              
                                 Nosilci dejavnosti poslovanja s krmo zaradi morebitnih tveganj pri vdihavanju, stiku s kožo ali stiku z očmi za uporabnike dodatka in premiksov določijo postopke varnega ravnanja in ustrezne organizacijske ukrepe, zlasti zaradi vsebnosti težkih kovin, vključno z nikljem. Kadar tveganj ni mogoče zmanjšati na sprejemljivo raven s temi postopki in ukrepi, se dodatek in premiksi uporabljajo z ustrezno osebno zaščitno opremo.
                              
                           
                  
                     11. september 2027
                  
               
                     3b506
                  
                  
                     —
                  
                  
                     manganov kelat iz hidrata glicina
                  
                  
                     
                        Sestava dodatka
                     
                     manganov kelat iz hidrata glicina kot prah z najnižjo vsebnostjo mangana 15 %
                     vlaga: največ 10 %
                     
                        Lastnosti aktivne snovi
                     
                     kemijska formula: Mn(x)1-3 · nH2O, x = anion glicina
                     
                        Analizna metoda
                         (1)
                     
                     za določanje količine glicina v krmnem dodatku:
                     
                                 —
                              
                              
                                 ionska kromatografija z ninhidrinsko derivatizacijo po koloni in fotometrično določitvijo (Uredba (ES) št. 152/2009, (Priloga III, F);
                              
                           za določanje količine skupnega mangana v krmnem dodatku in premiksih:
                     
                                 —
                              
                              
                                 atomska absorpcijska spektrometrija (AAS) (EN ISO 6869); ali
                              
                           
                                 —
                              
                              
                                 atomska emisijska spektrometrija z induktivno sklopljeno plazmo (ICP-AES) (EN 15510); ali
                              
                           
                                 —
                              
                              
                                 atomska emisijska spektrometrija z induktivno sklopljeno plazmo po razklopu pod tlakom (ICP-AES) (CEN/TS 15621);
                              
                           za določanje količine skupnega mangana v posamičnih krmilih in krmnih mešanicah:
                     
                                 —
                              
                              
                                 atomska absorpcijska spektrometrija (AAS) (Uredba (ES) št. 152/2009, Priloga IV-C); ali
                              
                           
                                 —
                              
                              
                                 atomska absorpcijska spektrometrija (AAS) (EN ISO 6869); ali
                              
                           
                                 —
                              
                              
                                 atomska emisijska spektrometrija z induktivno sklopljeno plazmo (ICP-AES) (EN 15510); ali
                              
                           
                                 —
                              
                              
                                 atomska emisijska spektrometrija z induktivno sklopljeno plazmo po razklopu pod tlakom (ICP-AES) (CEN/TS 15621)
                              
                           
                  
                     vse živalske vrste
                  
                  
                     —
                  
                  
                     —
                  
                  
                     ribe: 100 (skupaj)
                     druge vrste: 150 (skupaj)
                  
                  
                     
                                 1.
                              
                              
                                 Dodatek se vključi v krmo v obliki premiksa.
                              
                           
                                 2.
                              
                              
                                 Manganov kelat iz hidrata glicina se lahko daje na trg in uporablja kot dodatek v pripravku.
                              
                           
                                 3.
                              
                              
                                 Nosilci dejavnosti poslovanja s krmo zaradi morebitnih tveganj pri vdihavanju, stiku s kožo ali stiku z očmi za uporabnike dodatka in premiksov določijo postopke varnega ravnanja in ustrezne organizacijske ukrepe, zlasti zaradi vsebnosti težkih kovin, vključno z nikljem. Kadar tveganj ni mogoče zmanjšati na sprejemljivo raven s temi postopki in ukrepi, se dodatek in premiksi uporabljajo z ustrezno osebno zaščitno opremo.
                              
                           
                  
                     11. september 2027
                  
               
                     3b507
                  
                  
                     —
                  
                  
                     dimanganov klorid trihidroksid
                  
                  
                     
                        Sestava dodatka
                     
                     granuliran prah z najnižjo vsebnostjo mangana 44 % in najvišjo vsebnostjo manganovega oksida 7 %
                     
                        Lastnosti aktivne snovi
                     
                     dimanganov klorid trihidroksid
                     kemijska formula: Mn2(OH)3Cl
                     številka CAS: 39438-40-9
                     
                        Analizna metoda
                         (1)
                     
                     za določanje kristalografskega opisa lastnosti krmnega dodatka:
                     
                                 —
                              
                              
                                 rentgenska difrakcija;
                              
                           za določanje količine klora v krmnem dodatku:
                     
                                 —
                              
                              
                                 titracija (Uredba (ES) št. 152/2009);
                              
                           za določanje količine skupnega mangana v krmnem dodatku in premiksih:
                     
                                 —
                              
                              
                                 atomska absorpcijska spektrometrija (AAS) (EN ISO 6869); ali
                              
                           
                                 —
                              
                              
                                 atomska emisijska spektrometrija z induktivno sklopljeno plazmo (ICP-AES) (EN 15510); ali
                              
                           
                                 —
                              
                              
                                 atomska emisijska spektrometrija z induktivno sklopljeno plazmo po razklopu pod tlakom (ICP-AES) (CEN/TS 15621);
                              
                           za določanje količine skupnega mangana v posamičnih krmilih in krmnih mešanicah:
                     
                                 —
                              
                              
                                 atomska absorpcijska spektrometrija (AAS) (Uredba (ES) št. 152/2009, Priloga IV-C); ali
                              
                           
                                 —
                              
                              
                                 atomska absorpcijska spektrometrija (AAS) (EN ISO 6869); ali
                              
                           
                                 —
                              
                              
                                 atomska emisijska spektrometrija z induktivno sklopljeno plazmo (ICP-AES) (EN 15510); ali
                              
                           
                                 —
                              
                              
                                 atomska emisijska spektrometrija z induktivno sklopljeno plazmo po razklopu pod tlakom (ICP-AES) (CEN/TS 15621)
                              
                           
                  
                     vse živalske vrste
                  
                  
                     —
                  
                  
                     —
                  
                  
                     ribe: 100 (skupaj)
                     druge vrste: 150 (skupaj)
                  
                  
                     
                                 1.
                              
                              
                                 Dodatek se vključi v krmo v obliki premiksa.
                              
                           
                                 2.
                              
                              
                                 Dimanganov klorid trihidroksid se lahko daje na trg in uporablja kot dodatek v pripravku.
                              
                           
                                 3.
                              
                              
                                 Nosilci dejavnosti poslovanja s krmo zaradi morebitnih tveganj pri vdihavanju, stiku s kožo ali stiku z očmi za uporabnike dodatka in premiksov določijo postopke varnega ravnanja in ustrezne organizacijske ukrepe, zlasti zaradi vsebnosti težkih kovin, vključno z nikljem. Kadar tveganj ni mogoče zmanjšati na sprejemljivo raven s temi postopki in ukrepi, se dodatek in premiksi uporabljajo z ustrezno osebno zaščitno opremo.
                              
                           
                  
                     11. september 2027
                  
               
            (1)  Podrobnosti o analiznih metodah so na voljo na naslovu referenčnega laboratorija: https://ec.europa.eu/jrc/en/eurl/feed-additives/evaluation-reports.
         
            (2)  Uredba Komisije (ES) št. 152/2009 z dne 27. januarja 2009 o določitvi metod vzorčenja in analitskih metod za uradni nadzor krme (UL L 54, 26.2.2009, str. 1).